Minciuna dintr-un tablou celebru 


Pe vremea comuniștilor, lecţiile de istorie dedicate „Marii răscoale” erau 

ilustrate, obligatoriu, cu un tablou pictat de Octav Băncilă şi numit simplu 
1907”. 

Un tablou ciudat, altfel bine realizat, care conţine, totuşi, o absurditate pe care 
foarte puţini privitori o sesizează. 


Este vorba despre personajul din prim-plan, un ţăran care fuge, cu ochii holbaţi 
de teamă, de gloanţele care deja l-au rănit grav, probabil mortal, pe un 
consătean al lui, care se prăbuşeşte împuşcat în gât. 


Absurditatea acestei scene dramatice constă în faptul că, în loc să fugă de 
proiectilele ucigaşe, omul aleargă, contrar oricărei logici, exact spre locul de 
unde ar putea să-i vină şi lui moartea. 


O imagine, cumplită, menită să impresioneze privitorul şi să-i transmită ura faţă 
de „burghezo-moşierimea” asupritoare. 


Aşadar un tablou care, deși reprezintă o scenă lipsită de orice noimă, de fapt o 
minciună grosolană spusă prin intermediul artei plastice, a fost utilizată ca 
mijloc de propagandă. 


Iar pentru ca mesajul propagandistic să fie şi mai percutant, încă de la început s- 
a tot spus că acea scenă ar reprezenta un episod real, petrecut în judeţul Vaslui. 


În realitate, tabloul „1907” este doar un fals propagandistic. 


O minciună explicată prin faptul, cunoscut doar de biografii pictorului, că Octav 
Băncilă era fratele Sofiei Nădejde. 


Iar aceasta era soţia agitatorului socialist loan Nădejde, un fost profesoraş 
destituit din învăţământ exact pentru că făcea propagandă marxistă în rândul 
elevilor din şcoala primară. Dar, chiar şi aşa. pur propagandistic, tabloul lui 
Băncilă a rămas, până în ziua de azi, ilustraţia „clasică” a „Marii Răscoale din 
1907”. 


O istorie deosebit de complexă 


Propaganda comunistă a vorbit, decenii la rând, despre sărăcia cumplită în care 
trăiau ţăranii noștri în primii ani ai secolului XX. Apoi, politrucii comunişti au 
început să vorbească despre „conştiinţa de clasă” a ţărănimii iar la un moment 
dat, Ceauşescu a boscorodit câte ceva despre „Revoluţia din 1907”. 


De fapt, la fel ca în multe alte cazuri, şi în această privință comuniștii au minţit 
iar adevărul a fost cu mult mai complicat decât era el prezentat în toate 
discursurile propagandistice. Discursuri care ne mai spuneau şi că toţi cei 11.000 
de ţărani care au fost ucişi, atunci, în 1907, au murit având pe buze cuvintele 
„Noi vrem pământ”. 


Adevărul este că, de fapt, nu pământul era cel care le lipsea. 


Conform unor studii ale economiştilor vremii, atunci, în primii ani ai sec.XX, 
circa 51,3 la sută din terenul arabil al ţării se afla în proprietatea ţăranilor. 


Dar ceea ce le lipsea, cu adevărat, acestora era posibilitatea de a-şi folosi 
pământul în mod eficient. Eficienţă pe care o atingeau arendașii, greci sau evrei 
care, veniți de obicei din vestul Europei, aduceau cu ei cele mai moderne tehnici 
agricole. 


De fapt condiţiile socio-economice din acea perioadă erau cam aceleaşi cu acelea 
prezente şi pe alte meleaguri, prin ţările învecinate. 


Condiţii care proveneau mai ales de tentativele de modernizare a societăţii. Dar 
asta nu a fost tot. Tot comuniștii ne mai spuneau că, în 1907, ţăranii mureau de 
foame. 


Nimic mai fals: anul agricol anterior, unul extrem de rodnic, adusese nişte 
recolte deosebit de bogate. 


Dar, dincolo de aceste aspecte, au mai existat nişte cauze pe care comuniștii, 
aşadar şi manualele lor de istorie, s-au ferit, mai ceva ca dracul de tămâie, să le 
recunoască. 


Este vorba atât despre activitatea unor cercuri autohtone socialiste de orientare 
marxistă cât şi despre instigatorii bolşevici care, veniţi de pe meleaguri străine, 


au avut un rol deosebit de important atât în declanşarea cât şi în desfăşurarea 
acelor revolte, așa-zis ţărăneşti. 


Analizând acest aspect în lucrarea „Istoria loviturilor de stat din România”, Alex 
Mihai Stoenescu menţionează, în Volumul II că, în acea perioadă „şeful din 
umbră al activităţilor socialiste antiromânești a fost Cristian Racovski. 


Revoluționar de profesie şi beneficiar al toleranţei politice de la noi, acesta nu a 
încetat, nici o clipă, să organizeze structuri antistatale pe teritoriul României, ca 
urmare a ordinelor primite de la Lenin și Troțki. 


Ei plănuiseră declanşarea unei revoluţii pe spaţii largi europene şi, la nivel 
european, vedeau o legătură strânsă între provocarea mişcărilor anarhiste pe 
care le aveau în vedere pentru Rusia şi cele din statele vecine”. 


De fapt, în 1905, în Rusia chiar avusese loc o încercare de revoluţie” care fusese 
însă înăbuşită de regimul țarist. lar o bună parte dintre activiștii care puseseră la 
cale acea revoltă eşuată se refugiaseră în zonele estice ale ţării noastre, exact în 
zonele din care aveau să apară primele scântei ale răzmeriţei din 1907. 


Lucru cu atât mai clar cu cât, în anul 1906, o grupare condusă, din umbră, de 
către același Cristian Racovski a încercat să introducă în ţară, prin Dobrogea, 
circa 50.000 de puști, transport capturat, însă de autorităţile românești. 


Alex Mihai Stoenescu mai afirmă că, de fapt, Racovski însuşi a recunoscut, într-o 
autobiografie, că răscoala din 1907 din România s-a produs sub influența de 
netăgăduit a mişcărilor similare din Rusia. 


Iar toate acestea au şi fost confirmate în cursul anchetelor efectuate de către 
autoritățile vremii, care au arestat și condamnat mai multe grupuri de asemenea 
„agitatori” străini. 


Harta Austro- Ungariei (1911) 


Rascoala de la 1907 a fost pregatita in secret si de Austro-Ungaria. 


Un plan gandit de contele Alois Aerenthal, artizan si al crizei bosniace, ministru 
al Afacerilor Externe al Imperiului Austro-Ungar viza distrugerea României si 
punerea ei in imposibilitate de a elibera romanii transilvaneni 


Alois Aerenthal (27 septembrie 1854 — 17 februarie 1912) 


In acest scop, oraşul Cernăuţi devenise un centru al activitatilor indreptate 
impotriva Romaniei, iar generalul Fischer, şeful jandarmeriei austriece, 
înființase aici un birou de coordonare a actiunilor diversioniste antiromanesti, 
condus de un oarecare N. Eidinger. 


În anul 1905, acesta a infiintat un birou comercial în hotelul Athénée Palace 
din Bucureşti şi a început plasarea de muncitori agricoli pe tot teritoriul 
României. 


In plus, oferea importante câştiguri arendaşilor, carora le cumpara produsele 
agricole pe care le livra armatei austro-ungare. 


Unele dintre cele mai profitabile relaţii de amiciţie, dar şi comerciale le-a avut cu 
de-acum cunoscută familie Fischer, marii arendaşi din regiunea Moldovei. 


Alte ţinte ale spionajului austro-ungar şi care vor juca un rol important în 
evenimentele anului 1907 le-a reprezentat breasla ziariştilor.intre care s-au 
numarat Constantin Mille şi ziarul Adevărul. 


Spionul imperial Giinther raporta în acest sens la Viena: “Afacerea ziarului 
Adevărul merge pe drumul cel bun, s-a operat asupra lui Mille cu mari sume”. Tot 
el raporta despre alte gazete cum ar fi Universul si Epoca, ale căror “articole 
erau scrise pe biroul meu”. 


Nu întâmplător,aceste publicatii vor fi şi cele care vor lansa cifrele de 10-11.000 
de morţi în tragicele evenimente. 


La începutul lunii martie, răzvrătirile din nordul Moldovei erau ţinute sub 

control şi liniştea începea să revină, când ziarul Adevărul a început o amplă 

campanie împotriva a ceea ce ziariştii de aici numeau “marile masacre”. Titlurile 

vuiau: “Refuz de a ieşi la munca câmpului”, “Ridicarea recoltelor cu forţa”, “Se 
trage în ţărani“. 


Prefectul de Focşani, Aguletti, comunică lapidar capitalei: “Ziarele răspândesc 
enorm Spiritul de răscoală, publicând ştiri de zvon, fanteziste, exagerate. Bineînţeles, 
în fruntea tuturor se aflau Adevărul şi Universul. Din acest moment apare într- 
adevăr şi răscoală reală, căci ziarele relatează — fals — ştirea conform căreia acolo 
unde oamenii au avut curajul de a se revoltă, s-au şi semnat contractele atât de 
dorite de ţărani şi comunitatea rurală. Și ce nu face omul pentru un ban în plus? 
Chiar şi o... răscoală”, 


De îndată ce în ziarele din România au apărut primele ştiri, mult exagerate, 
despre răscoală, presa vieneza n-a găsit un alt subiect mai interesant de dezbătut 
decât evenimentele din ţara noastră. 


Carol I se miră chiar într-o discuţie avută cu Alexandru Marghiloman de 
“depeşile fabricate la Cernăuţi cu privire la masacrele antisemite, la prigonirile 
evreilor... mai cu seamă Neue Freie Presse (din Viena) s-a distins prin răspândirea 
acestor depeşi ... acest ziar a publicat toate ştirile posibile”. Imediat, presa 
internaţională a începuta să anunţe iminenta prăbuşire a României. 


Incă înaintea izbucnirii evenimentelor, la 1 martie 1907, Aerenthal ştia că va fi 
aici o răscoală şi cerea Legaţiei din Bucureşti o intervenţie dură. 


La 26 martie, după ce “intuiţia” remarcabilă a lui Aerenthal se împlinise, el 
anunţă “că nu poate privi cu indiferenţă răscoalele care bântuie România [...] 
Trebuie să ne ocupăm de marile tulburări din ţara dvs., întrucât avem o graniţă 
comună foarte întinsă”. 


Corpul 12 armată austriac de la Braşov a fost mobilizat, aceeaşi situaţie 
înregistrându-se şi în cazul celui de la Cernăuţi, pentru o intervenţie dincolo de 
Carpaţi. Se părea că în aplauzele Europei îngrijorate de masacrele din România, 
Aerenthal putea ocupa ţara. 


Deja planul austro-ungar devenise pentru mulţi vizibil. Carol I i-a înlăturat pe 
conservatori de la putere şi, un nucleu dur, în frunte cu I.I.C. Brătianu, ca 
ministru de Interne, şi Alexandru Averescu, la Război, a primit de la suveran 
autorizaţia de a pune ordine rapid în ţară. 


La 18 martie 1907 se declară starea de asediu pe întreg teritoriul României, 
urmând apoi mobilizarea generală, la care au răspuns peste 140.000 de oameni, 
până la data de 29 martie. 


De data aceasta, curgea într-adevăr sângele de care vorbeau ziarele: s-a tras cu 
tunul şi s-au operat aproape 10.000 de arestări. 


Curând, situaţia a început să se normalizeze şi aapărut clar că noul guvern poate 
ţine în mâna situaţia. 


Lovitura finală data planului lui Aerenthal a venit însă chiar de la Viena, din 
inima imperiului. 


Imparatul Franz Josef 


Franz Joseph, împăratul Austro-Ungariei (1830-1916) nu cunoştea uneltirile 
sfetnicului său şi în momentul în care a aflat că se pregătea o intervenţie militară 
în România, a protestat vehement. 


Căci Carol I era prietenul său, făceau parte din aceeaşi lume şi erau de aceeaşi 
vârstă. In plus, regina Elisabeta se înţelesese foarte bine cu soţia împăratului, 
Elisabeta a Austriei. 


Astfel ca Aerenthal nu numai că nu a primit regeasca susţinere, ci Carol a fost 
cel căruia Franz Joseph i s-a adresat, într-o caldă scrisoare, felicitându-l pentru 
reprimarea răscoalei. 


Ziarele vieneze au înţeles imediat ca suveranul se exprimă în acest fel împotriva 
intervenţiei militare, părăsindu-l total pe Aerenthal şi susţinătorii acestuia. 


Carol I a înţeles rapid cine a fost în spatele răscoalei şi a şi numit-o de câteva ori 
deschis: agenţia din Cernăuţi. 


Ca atare, pe când Brătianu şi Averescu se foloseau de arme pentru a înăbuși 
spiritul răscoalei, regele român s-a adresat celor care puteau acţiona direct la 
sursa răutăţilor: Franz Joseph şi Wilhelm II. Împăratul austro-ungar şi-a făcut 
datoria. La fel şi Germania lui Wilhelm, care a anunţat imediat că nu considera 
necesară o intervenţie în România. 


Răscoala a luat sfârşit ca prin farmec, lăsând în urma doar oameni năuciţi de 
cele întâmplate. 


Tabloul lui Octav Băncilă ne prezintă nişte ţărani jerpeliţi, îmbrăcaţi în zdrenţe, 
iar „izvoarele literare” afirmă că ei s-au luptat cu mâinile goale, ori înarmați cel 
mult cu furci și coase împotriva unor militari înarmaţi până în dinți. 


Anchetele vremii au menţionat, însă, foarte multe cazuri în care „ţăranii” au 
fost, şi ei, înarmaţi cu arme de foc, cu care i-au atacat pe reprezentanții 
autorităților, dintre care mulţi au fost grav răniţi ori chiar ucişi. 


Începută în Moldova, revolta s-a răspândit mai apoi, în forme deosebit de 
violente, în județele din sudul ţării. 


Acolo, autorităţile au raportat existenţa altor agitatori marxiști străini, îndeosebi 
bulgari. Iar acolo, în sudul țării, evenimentele au luat adeseori o turnură de-a 
dreptul criminală. 


Țăranul speriat care alerga disperat exact spre gloanţele ucigașe a fost o ficţiune 
care a existat doar în mintea şi sub penelul lui Octav Băncilă. 


În anumite zone, atât din Moldova cât şi ti judeţele sudice, răsculații s-au dedat 
la acţiuni de o violenţă sălbatică, în cursul cărora victimele, de obicei arendași 
ori reprezentanţi mai mărunți ai autorităţilor locale, au fost ucişi iar cadavrele 
lor au fost profanate. 


Motiv pentru care forţele de ordine, inclusiv Armata, au deschis focul mai ales în 
cazurile în care răsculații astfel instigaţi, şi de foarte multe ori aflaţi sub 
influenţa alcoolului, s-au dedat la crime odioase. 


De fapt au existat şi cazuri în care obștile sătești s-au organizat şi au luptat, cot la 
cot cu autorităţile, împotriva unor asemenea bande de răufăcători care se 
pretindeau a fi răsculați. 


Bilanţul 


Ideologii din vremea regimului comunist au afirmat decenii la rând, că atunci, în 
cursul răscoalelor din 1907 ar fi fost uciși exact 11.000 de ţărani. 


La fel ca tabloul lui Octav Băncilă, şi această cifră s-a dovedit a fi tot o minciună 
propagandistică. 


Conform rapoartelor întocmite de autoritățile vremii, în cursul „Răscoalei din 
1907” care a durat, efectiv între 28 martie și 5 aprilie, s-au înregistrat, în toată 
ţara, 421 de morți, circa 112 răniţi şi 1751 de arestaţi. Oricum ar fi şi oricum le- 
am socoti, aceste cifre sunt departe de cei 11.000 de morţi de care vorbeau 
comuniştii. 


De fapt asta nici nu ar trebui să ne mire prea mult. Minciunile propagandistice 
au circulat şi mult mai aproape de zilele noastre: în decembrie 1989 soţii 
Ceauşescu au fost acuzaţi că ar fi provocat moartea a circa 60.000 de români. 


Adevărul este cel pe care-l ştim: Ceaușescu este vinovat de moartea a circa 400 
de oameni, în timp ce restul de aproximativ o mie au murit în luptele cu 
inexistenţii „terorişti” inventaţi de Ion Iliescu. 


Asta este: propagandă de stânga, propagandă de dreapta... tot un drac. 
Un vechi proverb spune că „minciuna are picioare scurte”. Bineînţeles că, le fel 
ca multe alte proverbe şi acesta este doar parţial adevărat. 


Iar asta pentru că minciuna comunistă privitoare la „Marea Răscoală din 1907” 
are picioarele îndeajuns de lungi încât să alerge sprintenă chiar şi acum, în zilele 
noastre. 


Zile în care multă lume încă mai crede că „boierii le puneau ţăranilor botniţe” 
dar şi că „ţărăniştii lui Coposu şi ai lui Raţiu” au tras cu tunurile în ţăranii 
răsculați în anul 1907. 

